भंवरी देवी, सेक्स और राजनीति के इन्हीं सब फेरों को लेकर केसी बोकाडिया डर्टी पालिटिक्स नाम से फिल्म बना रहे हैं, जिसमें मल्लिका शेरावत भंवरी देवी की भूमिका में हैं. मल्लिका का कहना है कि फिल्म साइन करने के बाद से उनके भाई को धमकी भरे फोन कॉल आ रहे हैं. फोन करने वाले ने कहा कि तुम अपनी बहन को समझाओ कि वह इस विषय से दूर रहें. मल्लिका ने कहा है कि इस तरह की धमकी के कारण उन्हें डर तो लगा है लेकिन वे फिल्म में ऐक्टिंग करने से पीछे नहीं हटेंगी. उन्होंने दिल्ली में कहा कि जैकी चेन एक श्रेष्ठतम अभिनेता हैं और उनका कोई मुकाबला नहीं है.